Coronavirus: In-numru ta' mwiet fl-Istati Uniti jaqbeż liċ-Ċina
Filwaqt li fi Spanja n-numru ta' mwiet huwa ta' 8,189 u fl-Italja s'issa mietu b'12,428 kawża tal-Coronavirus. B'hekk it-totali globali issa jmiss l-40,000. Intant fl-Istati Uniti in-numru ta' persuni mejta tela' għal 3,393. Li jaqbeż dak taċ-Ċina li huwa ta' 3,305. Uffiċjal tal-Gvern Amerikan ħabbar li n-numru ta' fatalitajiet matul l-istati b'relazzjoni mal-COVID-19 żdied b'332 għal 1,550 mit-Tnejn li għadda. It-total ta' każijiet fl-Istat s'issa huwa ta' kważi 80,000 u b'kollox aktar minn 163,000 każijiet ġew rrapurtati fil-pajjiż kollu.